
raspisuju

N a t j e č a j

za  literarne i likovne radove

za učenike osnovnih i srednjih škola

1. OPĆA PRAVILA NATJEČAJA – CILJEVI, TEME  I DOBNE KATEGORIJE

Osnovni   je cilj natječaja  upoznavanje učitelja, nastavnika  i  učenika s projektom  OLIMPIJADA KULTURE  koji će se održati u Osijeku, i gradovima partnerima,  2012. godine, čime  se nacionalno i globalno promiče kultura i turizam Osijeka, gradova- partnera, regija i države Hrvatske. 

Priprema projekta podrazumijeva bogaćenje kulturnog života popularizacijom kulture, organizacijom kulturnih događaja, poticanjem kreativnosti i stvaralaštva.

Olimpijada kulture jedan je od najvećih hrvatskih i svjetskih kulturnih događaja u pripremi, kojim bi se grad Osijek mogao kandidirati za Europski grad kulture.
U natječaju mogu sudjelovati svi učenici osnovnih i srednjih škola Republike Hrvatske.
U literarnom izričaju učenici mogu pisati u različitim oblicima (pjesma, proza, pismo, esej…), a likovni izričaj može biti u bilo kojoj tehnici rada.

Učenici  se natječu na temu olimpizma i njegovih temeljnih vrijednosti, stvaralaštva, kulture i kulturne baštine. Temu biraju sami ili u dogovoru s učiteljem, nastavnikom, mentorom. Nudimo slijedeće natuknice: 
· isticanje osobnosti i kreativnosti
· isticanje kulturnih vrijednosti i važnost  tih vrijednosti u mjestu u kojem živim i šire

· razvijanje prijateljstva
· uvažavanje drugih
· razvijanje natjecateljskoga duha …

(Neobvezne moguće teme:  
· Želim biti sudionik Olimpijade kulture;  
· Olimpijada kulture, izazovi i mogućnosti;
· Hrvatska i prva Olimpijada kulture;  
· Kulturna baština moga zavičaja na Olimpijadi kulture;  
· Snaga duha i emocije na Olimpu; 
· Nacionalni kulturni heroji;

· Ja stvaram bolji svijet)
Natječaj je organiziran po dobnim skupinama:

·  1. -  4. razreda osnovne škole
·  5. – 8. razreda osnovne škole
·  1. – 4. razreda srednje škole
Prosudbeno povjerenstvo za literarne i  likovne radove odabrat će najkvalitetnije uratke koji će biti pročitani i izloženi u Galeriji OKO (Pothodnik lok.br.9, Trg Ante Starčevića), te predstavljeni u zbirci učeničkih radova na temu Olimpijade kulture. Zbirka će biti tiskana za potrebe promocije projekta u zemlji i inzemstvu, pa će literarni radovi biti tiskani na izvorniku hrvatskom jeziku (ili manjinskom uz hrv.prijevod), i engleskom prijevodu.
2.  NAČIN PRIJAVE I ROKOVI

Natječaj će biti objavljen 18. siječnja 2010.g., putem medija i direktnim obraćanjem školama.
Škole će po izboru  (5  radova po dobnim skupinama) uputiti elektronski na e-mail adresu olimpijada-kulture@ok-osijek.hr ili poštom na adresu Olimpijada kulture, Županijska 18/II, Osijek 
                                   do 31. ožujka 2010. godine. 

Jedan učenik može sudjelovati s jednim literarnim i jednim likovnim radom.

Uz likovni i literarni rad obvezno je navesti:

1.  Ime i prezime učenika, razred

2. Ime škole, adresa, telefon, 

3. Ime i prezime učitelja, nastavnika , mentora, kontakt telefon
3. PRIZNANJA
Prosudbena povjerenstva Olimpijade kulture odabrati će unutar dobnih skupina po 10 likovnih i najmanje 3 literarna rada, na svakom jeziku, koji će biti predstavljeni u Galeriji OKO. 
Rezultati će biti objavljeni 12. travnja , a 19. travnja 2010.g. otvorena izložba i svečano predstavljeni najbolji literarni radovi, uz podjelu diploma.
Najboljim radovima  (3 literarna i 3 likovna rada, unutar skupina) biti će dodijeljene zlatna, srebrna i brončana diploma.
PROSUDBENO POVJERENSTVO ZA LIKOVNE RADOVE:

Akademski slikari i profesori na umjetničkim školama – Vladimir Džanko, Marko Živković, Vladimir Pandžić, Tihomir Fischer i Ratko Žaja.
PROSUDBENO POVJERENSTVO ZA LITERARNE RADOVE:

Književnici, publicisti i profesori hrvatskog jezika – Enes Kišević, Nevenka Munitić, Marija Domić, Marija Baličević i Zvonko Penović.

Po potrebi suradnici za manjinske jezike.

4. TEHNIČKI  NAPUTCI
Literarni rad treba biti napisan na maksimalno dvije stranice formata A4 s proredom od 1.5 redaka i u fontu Times New Roman veličine 12, na hrvatskom jeziku ili jeziku nacionalne manjine.
Likovni rad može biti u bilo kojoj tehnici rada i neodređenoga formata.
Kontakt osoba za Natječaj je prof. Marija Baličević (mob. 098/938-9543).
U Osijeku 15. siječnja 2010. godine
                                5.  PRILOG NATJEČAJU
U privitku poziva na Natječaj sa propozicijama dostavlja se promidžbeni letak s kratkim opisom kulturnog događaja – Olimpijade kulture. 
                                      Osijek                  Vukovar                Ludbreg               Bizovac

